《送伯宗高比部为景府长史》
明代·张九一

方城紫气郁嵯峨，带砺今看帝子过。
砺指恒山为太岳，带环涢水作黄河。
朝廷礼数元王异，宾客文章宋玉多。
在昔曳裾应不贱，休从华发怨蹉跎。

作者简介：（1533—1598）明河南新蔡人，字助甫，号周田。嘉靖三十二年进士。授黄梅知县，擢吏部验封主事。为湖广佥事时，景王赴封地，过岳阳。宦官向地方需索巨款，佯许之，约至蕲黄付款。夜使数百人举火大噪于河边。宦官大惧，解舟去。官至右佥都御史，巡抚宁夏。嘉靖中结诗社于京师，与余曰德、魏裳、汪道昆、张佳胤称后五子。有《绿波楼诗集》、《朔方奏议》。